དྨ་བཞད་པའི་ཚལ་ཆེན་
ཞེས་བྱ་བ་བཞུགས་སོ། །
ཀུན་མཁྱེན་ཤེས་རབ་དགོངས་རྒྱལ།
༄༅། །ཨོཾ་སྭ་སྟི། ཨེ་མ་ཧོ། མ་གཡོས་བདེ་ཆེན་རྒྱལ་པོ་ཀུན་ཏུ་བཟང་། །མ་
སྐྱེས་རང་འབྱུང་ལོངས་སྤྱོད་རྫོགས་པའི་སྐུ། །མ་འགག་རྩལ་ཆེན་སྤྲུལ་སྐུ་ཕྲིན་ལས་
ཅན། །མ་བཅོས་ལྷུན་གྲུབ་སྐུ་གསུམ་སངས་རྒྱས་བསྟོད། །ངོ་མཚར་གྲངས་མེད་བརྒྱན་
པའི་སྨན་རི་ཡི། །དཀར་ཆག་པད་ཚལ་བཞད་པའི་ལྟད་མོ་འདི། །གུས་ལྡན་བསོད་
ཅན་རྣམས་ཀྱིས་གཟིགས་པའི་ཚེ། །མདངས་གསལ་དབྱར་རྔ་ཐོས་པས་དགའ་སྤྲོ་
ཆེ། །ཡུལ་ཆེན་བཅོ་བརྒྱད་ཡུལ་གྱི་སྙིང་པོ་ཡི། །མཆོག་ཐུན་གྲུབ་གནས་དཔལ་ལྡན་
སྨན་རི་འདི། །འཛམ་གླིང་ཉེར་ལྔ་ཡུལ་གྱི་གཙོ་བོ་དང་། །གངས་ཆེན་བོད་ཀྱི་ལྟེ་བ་
ཡིན་པའི་ཕྱིར། །མདུན་དུ་ཡུལ་ཆེན་བྱ་བའི་གྲོང་ཞིག་ཡོད། །གཡོན་ན་ཏི་སེ་ཕ་བོང་
བྱ་བ་ཡོད། །རིག་འཛིན་མཁའ་འགྲོའི་ལུང་ལ་ཡང༌། །ཡུལ་ཆེན་བཅོ་བརྒྱད་ཡུལ་
གྱི་སྙིང་པོ་ཞེས་དང་། །མཆོག་ཐུན་གྲུབ་གནས་དཔལ་ལྡན་སྨན་གྱི་རི། །ཞེས་པའི་
གཞུང་འདི་ནས་བྱུང་། རྨང་གཞི་ཀླུ་ཡི་ཕོ་བྲང་དབུས་ནས་བརྩེགས། །ཀླུ་རྣམས་དགེ་
བ་བཅུ་ལ་སྤྱོད་པའི་རྟགས། །མདུན་དུ་ཀླུ་ར་བྱ་བའི་ཆུ་མིག་ཡོད། །རྒྱབ་ན་ཀླུ་དགའ་
བྱ་བའི་རི་བོ་ཡོད། །དགོན་སྡེ་མི་ཡུལ་དབུས་སུ་ཆགས་པ་འདི། །མི་རྣམས་དགེ་བཅུ་
ལས་བཀོད་རྒྱུན་སྤྱོད་རྟགས། །མདུན་ན་མི་འགྱུར་བྱ་བའི་གྲོང་གཅིག་ཡོད། །རྒྱབ་ན་
196

བོན་གྱི་གནས་ཡིག་ཕྱོགས་བསྒྲིགས།
བཀོད་ཅན་བྱ་བའི་རི་བོ་ཡོད། །འོད་ཟེར་ཉག་ཐག་ལྷ་ནས་རྒྱུན་ཆད་མེད། །ལྷ་རྣམས་
དགེ་བཅུ་རྒྱུན་དུ་སྤྱོད་པའི་རྟགས། །མདུན་དུ་ལྷ་ལྡིང་བྱ་བའི་གྲོང་གཅིག་ཡོད། །རྒྱབ་
ན་དཀར་དཀོར་བྱ་བའི་རི་བོ་ཡོད། །རིག་འཛིན་མཁའ་འགྲོའི་ལུང་ལས་ཀྱང་། ལྷ་ཀླུ་
མི་གསུམ་དགེ་བ་བཅུ་ལ་སྤྱོད། །ཅེས་པའི་གཞུང་འདི་བྱུང་། གཡུ་འབྲུག་དགུང་ནས་
གྲགས་པ་ཇི་ལྟ་བ། །ལུང་རིགས་བོན་སྒྲ་ཕྱོགས་བཅུར་སྒྲོག་པ་ཡི། །འཛམ་གླིང་ཕྱོགས་
བཅུར་དད་ལྡན་དང་འདྲེན་ཕྱིར། །གཡོན་རི་དབྱར་རྔ་ལ་ཞེས་བྱ་བའི་རི། །གཡུ་
འབྲུག་དགུང་དུ་རྒྱུག་འདྲའི་རི་བོ་ཡོད། །རིག་འཛིན་མཁའ་འགྲོའི་ལུང་ལས་
ཀྱང་། ལུང་རིགས་མངའ་བདག་འབྲུག་སྒྲ་གཡོ་བ་ཅན། །འཛམ་གླིང་ཕྱོགས་བཅུར་
དད་ལྡན་དང་བ་འདྲེན། །ཞེས་པའི་གཞུང་འདི་བྱུང་།
དབལ་ཕུར་སྒྲུབ་གནས་བྱིན་ཆེན་ཡིན་པའི་ཕྱིར། །ལྷོ་ནས་དབལ་རི་བྱ་བ་དབལ་
རི་ཟུར་གསུམ་ཡོད། །བསྟན་དགྲ་དམ་ཉམས་ཐམས་ཅད་འདུལ་བའི་ཕྱིར། །ཕུར་
འདེབས་བྱ་བའི་ལུང་པའི་དཀྱིལ། །རྡོ་ཡི་གཏོར་མ་ཕུར་པ་རང་བྱོན་ཡོད། །རང་དོན་
གང་བསམ་འགྲུབ་ཅིང་གཞན་དོན་དུ། །སྟོང་གསུམ་གར་སྐྱེས་བླངས་ནས་ལྡིང་བའི་
ཕྱིར། །གཡས་ན་བསམ་ལྡིང་བྱ་བའི་གྲོང་ཞིག་ཡོད། །འགྲོ་ཀུན་མཐོ་རིས་གོ་འཕང་
བསྒྲོད་པའི་ཕྱིར། །མདུན་ན་གོ་ཉག་ལ་ཞེས་བྱ་བ་ཡོད། །གཙང་ཁྲིམས་སྡོམ་གསུམ་
བསྟན་པ་དར་བ་དང་། །ཁམས་གསུམ་འཁོར་བ་དོང་ནས་སྤྲུགས་པའི་ཕྱིར། །འོག་
ན་གཙང་ལུང་ཁམས་ལུང་བྱ་བ་ཡོད། །སངས་རྒྱས་བོན་བསྟན་མེ་ལྟར་འབར་བའི་
དོན། །ཞབས་ན་བསྟན་འབར་ཞེས་བྱ་གྲངས་དང་ལྡན། །སྨན་རིའི་གནས་སུ་མཁས་
གྲུབ་གང་བྱོན་རྣམས། །གྲུབ་ཆེན་བརྒྱད་ཅུ་གཤེན་གྱེར་རྨ་དབྱིལ་དང་། །བྲུ་ཞུ་སྤ་
རྨེའུ་གཙུག་རྒྱན་ཡིན་པའི་ཕྱིར། །སྨན་གྱི་གནས་ལ་རྫུ་འཕྲུལ་དགོན་པ་ཆགས། །རི་
བོའི་རྩེ་ལ་ཆགས་ཀྱང་ཀུན་གྱིས་གུས། །རིག་འཛིན་མཁའ་འགྲོའི་ལུང་ལས། བདེར་
197

བོན་དང་ཞང་ཞུང་ཤེས་རིག་དཔེ་ཚོགས།
གཤེགས་དགོངས་རྒྱུད་བླ་མ་ཆེ་དྲུག་དང་། །གདུང་རྒྱུད་བཅུ་གསུམ་མཁས་པ་མི་བཞི་
དང་། །ལོ་པཎ་གཤེན་བརྒྱད་གཤེན་གྱེར་རྨ་དབྱིལ་དང་། །བྲུ་ཞུ་སྤ་རྨེའུའི་གཙུག་
རྒྱན་རིན་པོ་ཆེ། །མི་མཇེད་འདུལ་མཛད་སྤྲུལ་སྐུ་སྐར་ཚོགས་བཀྲ། །མཁྱེན་བརྩེ་
དབང་ཕྱུག་འགྲོ་དོན་མཛད་ཅེས་གསུངས། །སྨན་རིའི་བླ་མ་རིམ་བྱོན་ཐམས་ཅད་
ཀུན། །བདུད་སྡེ་མ་ལུས་ཟིལ་གྱིས་གནོན་པ་དང་། །དགྲ་དང་བགེགས་ལས་རྣམ་པར་
རྒྱལ་བའི་ཕྱིར། །གཡས་རི་བྲག་དཀར་སེང་གེ་གནམ་མཆོང་འདྲ། །རྩེ་ལ་རྣམ་རྒྱལ་
སྐུ་གཟུགས་རང་བྱོན་ཡོད། །རིག་འཛིན་མཁའ་འགྲོའི་ལུང་ལས་ཀྱང་། བདུད་བཞི་
ཟིལ་གནོན་རྣམ་པར་རྒྱལ་བའི་སྐུ། །ཞེས་པའི་གཞུང་འདིར་བྱུང་། སེམས་ཅན་ཉོན་
མོངས་ལས་ངན་ཐམས་ཅད་ཀྱི། །བློ་ཡི་མུན་པ་མ་ལུས་སངས་མཛད་ཕྱིར། །གཡུ་
བྱ་ཁུ་བྱུག་གསུང་སྙན་སྒྲོགས་པ་ལྟར། །སྨན་རིའི་དགེ་འདུན་འདུས་སྡེ་རྒྱ་མཚོ་
ཡིས། །བོན་གྱི་དབྱངས་སྙན་ཕྱོགས་བཅུར་སྒྲོག་པའི་རྟགས། །མདུན་ན་བྱ་ཡུལ་བྱ་
བའི་སྤང་བཟང་ཡོད། །རིག་འཛིན་མཁའ་འགྲོའི་ལུང་ལས་ཀྱང་། ཉོན་མོངས་སངས་
མཛད་གཡུ་བྱ་ཁུ་བྱུག་གསུང་། །ཞེས་གསུངས་སོ། །
སྨན་རིའི་དགོན་ལ་གསང་བ་སེམས་ཕྱོགས་དང་། །ཁྲིད་ཅིང་བསྒོམ་སྒྲུབ་
མཛད་པའི་སྐལ་ལྡན་ཀུན། །ཐུགས་ཉིད་ནམ་མཁའ་འདྲ་བ་འོང་བའི་ཕྱིར། །མདུན་
རི་གླང་ཆེན་ཆུ་འཐུང་འདྲ་བ་ལ། །གནམ་མཐོང་མཁར་སྣ་བྱ་བའི་སྒྲུབ་གནས་
ཡོད། །རིག་འཛིན་མཁའ་འགྲོའི་ལུང་ལས་ཀྱང་། ཐུགས་ཉིད་ནམ་མཁའ་འདྲ་བའི་
སྨན་རི་བ། །ཞེས་གསུངས་སོ། །སྨན་རིའི་དགོན་འདིར་འཚོགས་པའི་ལས་ལྡན་
ཀུན། །བསོད་ནམས་ལོངས་སྤྱོད་ཟས་ནོར་འཕེལ་བ་དང་། །ཡོན་ཏན་རིན་ཆེན་
གླིང་ལ་སྤྱོད་པའི་དོན། །མདུན་རི་རིན་ཆེན་སྤུངས་པ་བྱ་བ་ཡོད། །རིག་འཛིན་
མཁའ་འགྲོའི་ལུང་ལས་ཀྱང་། ཡོན་ཏན་རིན་ཆེན་གླིང་ལ་ཞེས་གསུངས་སོ། །སྨན་
198

བོན་གྱི་གནས་ཡིག་ཕྱོགས་བསྒྲིགས།
རིའི་མཁན་སློབ་རྣམས་ཀྱི་མཛད་འཕྲིན་ནི། །ཉི་ཟླ་ཤར་བའི་འོད་ཟེར་ཇི་བཞིན་
བ་ཡོད།
དུ། །སྟོང་གསུམ་མ་ལུས་ཡོངས་ལ་ཁྱབ་པའི་ཕྱིར། །མདུན་རི་བཀྲ་ཤིས་རྩེ་བྲག་བྱ་
།ཤར་ཕྱོགས་ཉི་ཟླ་རྩེ་དང་ནུབ་ཕྱོགས་སུ། །འོད་ཟེར་རྩེ་མོ་བྱ་བ་རྣམ་གཉིས་
ཡོད། །རིག་འཛིན་མཁའ་འགྲོའི་ལུང་ལས་ཀྱང་། ཕྲིན་ལས་ཉི་ཟླ་ནི་ཤར་འོད་ཟེར་
བཞིན། །ཞེས་གསུངས་སོ། །རྣམ་པར་རྒྱལ་བའི་ཁང་བཟང་དབྱེར་མེད་པའི། །མཆོག་
ཐུན་གྲུབ་གནས་སྨན་རིའི་ཕོ་བྲང་གི །རྒྱབ་རི་སྨན་གྱི་ས་འཛིན་གནས་མཆོག་
ལ། །དབུས་སུ་ཨ་མོ་ལི་ཀའི་རྡོ་ལེབ་ཡོད། །བདེར་གཤེགས་སྟོང་དང་རིག་འཛིན་
བརྒྱད་ཅུ་དང་། །མཁའ་འགྲོ་སྟོང་གི་ནུ་རྣམས་རང་བྱོན་ཡོད། །ཕྱོགས་བཞི་རྒྱལ་
ཆེན་སྡེ་བཞི་རང་བྱོན་ཡོད། །དུས་བཞི་རྒྱལ་མོ་བཞི་ཡིས་དབང་བསྒྱུར་ཚུལ། །དཔྱིད་
གསུམ་དཔྱིད་ཀྱི་རྒྱལ་མོས་དབང་བསྒྱུར་བས། །སྨན་སྣ་སུམ་བརྒྱ་དྲུག་ཅུ་ས་ལ་
སྐྱེས། །དབྱར་གསུམ་དབྱར་གྱི་རྒྱལ་མོས་དབང་བསྒྱུར་ཏེ། །བདུད་རྩི་ཆུ་བོ་སུམ་བརྒྱ་
དྲུག་ཅུ་འབབ། །སྟོན་གསུམ་སྟོན་གྱི་རྒྱལ་མོས་དབང་བསྒྱུར་ཏེ། །སྨན་སྣ་སུམ་བརྒྱ་
དྲུག་ཅུའི་འབྲས་བུ་སྨིན། །དགུན་གསུམ་དགུན་གྱི་རྒྱལ་མོས་དབང་བསྒྱུར་ཏེ། །དར་
ཟབ་རིན་ཆེན་ཟས་ནོར་ལོངས་སྤྱོད་དང་། །གནས་མཆོག་འདི་རུ་དབང་དུ་བསྡུད་
པར་བྱེད། །རྒྱབ་ཏུ་སྲིད་རྒྱལ་དྲེའུ་ནག་མོ་དང༌། །ཡུམ་སྲས་སྡེ་ལྔ་མི་བདུད་འབྱམས་
པ་དང་། །བྱ་ར་མ་གསུམ་ལ་སོགས་རང་བྱོན་ཡོད། །གཡས་ན་དམག་དཔོན་ཧུར་པ་
ཤེལ་ཁྲབ་དང་། །བྲག་བཙན་ཨ་བསྭེ་ལ་སོགས་རང་བྱོན་ཡོད། །གཡོན་ན་མདོ་ཁམས་
ལྷ་བཙན་རྒྱལ་པོ་དང་། །ལྷ་གཉན་པོམ་ར་ཏི་སེ་རྒྱལ་པོ་དང་། །ཆུ་སྲིན་སོགས་ཀྱི་ཕ་
བོང་རང་བྱོན་ཡོད། །མདུན་ན་ཛམ་སྔོན་ནོར་ལྷ་མཆེད་བརྒྱད་དང༌། །ཛམ་སེར་ཛམ་
ནག་ལ་སོགས་རང་བྱོན་ཡོད། །གཡས་ཕྱོགས་བྱང་ལམ་བ་ཡི་དུར་ཁྲོད་ལ། །རིག་
འཛིན་ཕོ་རྒྱུད་ཐམས་ཅད་རྒྱུན་དུ་འཚོགས། །ཐོད་པ་འཕོ་ཚད་བྱང་ཆུབ་ལམ་ལ་
199

བོན་དང་ཞང་ཞུང་ཤེས་རིག་དཔེ་ཚོགས།
འཁོད། །གཡོན་ཕྱོགས་གོང་ལ་བྱ་བའི་དུར་ཁྲོད་ལ། །མཁའ་འགྲོ་མོ་རྒྱུད་ཐམས་ཅད་
རྒྱུན་དུ་འཚོགས། །ཐོད་པ་འཕོ་ཚད་ཀུན་བཟང་གོ་འཕང་ཐོབ། །རིག་འཛིན་མཁའ་
འགྲོའི་ལུང་ལས་ཀྱང་། སྐུ་གསུམ་ཀློང་ནས་འགྲོ་བའི་དཔལ་དང་མགོན། །བདེར་
གཤེགས་སྟོང་དང་ཐུགས་རྗེ་ཆེན་པོ་ཡི།
།སེམས་དཔའ་རིག་འཛིན་མཁའ་འགྲོ་
བསམ་ལས་འདས། །གྲངས་མེད་བསྐལ་པ་སངས་རྒྱས་གྲངས་མེད་ནི། །འགྲོ་དྲུག་དོན་
ལ་ཐུགས་རྗེའི་ཉི་ཟླ་ཤར། །ཞེས་གསུངས་སོ། །
མཆོག་ཐུན་གྲུབ་གནས་སྨན་རིའི་གནས་མཆོག་ལ། །སྡེ་སྣོད་གསུམ་དང་སྒོ་བཞི་
མཛོད་ལྔ་དང༌། །བོན་སྒོ་བརྒྱད་ཁྲི་བཞི་སྟོང་གཏེར་ཁ་ཡོད། །དེའི་རྟགས་སུ་གཡོན་
རི་འཕོ་བ་རིའི། །གཡས་ན་ཁྱུང་ལུང་བྱ་བ་ལུང་པའི་རྩེ། །སེང་གེ་གནམ་མཆོང་འདྲ་
བའི་རི་བོ་ཡོད། །མདུན་རི་རིན་ཆེན་བྱེ་མ་སྤུངས་འདྲ་ཡོད། །བླ་རི་ཕྱུག་མོ་བྱ་བའི་
རི་བོ་ཡོད། །དེ་ནས་གཡས་ཀྱི་སྤུ་གསེར་ལ་ཡི་བར། །རྒྱབ་རི་དར་ཡོལ་འཐེན་འདྲའི་
རི་བོ་ཡོད། །གཡོན་ན་གཡུ་ལུང་བྱ་བའི་ལུང་པའི་རྩེ། །གཡུ་འབྲུག་དགུང་བརྒྱུད་
འདྲ་བའི་རི་བོ་ཡོད། །རིག་འཛིན་མཁའ་འགྲོའི་ལུང་ལས། སྡེ་སྣོད་བོན་དང་སྒོ་བཞི་
མཛོད་དང་ལྔ། །བརྒྱད་ཁྲི་བཞི་སྟོང་བོན་གྱི་གཏེར་མཛོད་བརྡོལ། །ཞེས་གསུངས།
དེ་ཡང་ཕྱི་གནས་ཀྱི་ཆགས་ཚུལ་ཟུར་ཙམ་བརྗོད་པ་ལ། སྐུ་རྟེན་གཙོ་བོ་རྟག་
གཟིགས་རྒྱལ་འདུས་ལ། །གང་མཇལ་བདེ་ཆེན་ཞིང་དུ་སྐྱེ་བར་འགྱུར། །ཀུན་བཟང་
བྲུ་ཤ་རྒྱལ་བ་འདུས་པ་ལ། །གང་མཇལ་ངན་སོང་གསུམ་ལ་འགྲོ་མི་སྲིད། །ཚེ་དབང་
གསུང་བྱོན་འབྲས(འབྱོན་འབྲས་བུ)རྣམ་གསུམ་ལ། །གང་མཇལ་ཕྱི་མ་རིག་འཛིན་
གྲལ་ལ་གནས། །སྟོང་རྒྱུང་སྤྲུལ་པ་ཤེས་རབ་རྒྱལ་མཚན་གྱིས། །ཀླུ་ཡི་ཕོ་བྲང་ཁམས་
ཆེན་ནག་ར་ན། །རྫུ་འཕྲུལ་སྟོབས་ཀྱིས་རིག་འཛིན་མཁའ་འགྲོ་བཅས། །གྲངས་
མེད་སྤྲུལ་ནས་ཁམས་ཆེན་དུམ་བཅུ་དྲུག །སྐད་ཅིག་ཙམ་ལ་བྲིས་པའི་གསུང་
200

བོན་གྱི་གནས་ཡིག་ཕྱོགས་བསྒྲིགས།
རྟེན་འདི། །མཇལ་བ་ཙམ་གྱིས་ཕྱི་མ་མངོན་སངས་རྒྱས། །གཡས་རུ་ཀ་པ་ཁམས་
ཆེན་གནས་མཆོག་ལ། །བྲུ་སྟོན་ཉི་མ་རྒྱལ་མཚན་གདན་དྲངས་པའི། །ཁམས་
ཆེན་ནག་ཁྲི(བྲིས)དུམ་པ་བཅུ་དྲུག་ནི། །གང་མཇལ་ཐེག་ཆེན་ས་ལམ་ཡོན་ཏན་
རྫོགས། །གཤེན་ཆེན་ཀླུ་དགས་འབྲིག་མཚམས་མཐའ་དཀར་ནས། །གདན་འདྲེན་
ཞུས་པའི་ཁམས་ཆེན་ནག་བྲིས་མ། །རྟེན་མཆོག་འདི་ལ་མཇལ་ཚད་མངོན་སངས་
རྒྱས། །རྣམ་མཁྱེན་གཤེན་རབ་ཚེམས་དུང་འཕར་ཆེ་ཆུང་། །ཞལ་མཇལ་གསུང་
ཐོས་གང་བྱུང་འགྲོ་བ་ཀུན། །མཐོ་རིས་གོ་འཕང་འཐོབ་པ་གོར་མ་ཆག །རྣམ་མཁྱེན་
ཐུགས་ལས་བྱོན་པའི་ཤ་རི་རཾ། །གང་མཇལ་བོན་སྐུ་འཐོབ་པ་གོར་མ་ཆག །རྒྱལ་
བ་གཉིས་པ་ཤེས་རབ་རྒྱལ་མཚན་སོགས། །སྨན་རིའི་མཁན་རབས་རིམ་བྱོན་སྐུ་
གདུང་རྣམས། །མཇལ་ཚད་ཚེ་གཅིག་ལུས་གཅིག་མངོན་སངས་རྒྱས། །མ་མཇལ་
གསོལ་བ་བཏབ་ཀྱང་མི་ལུས་ཐོབ། །ཐུན་ར་ལོ་པཎ་མཆོད་རྟེན་དབུ་གསུམ་ལ། །གང་
མཇལ་ཤེས་རབ་ཕར་ཕྱིན་ཐོབ་པར་ངེས། །ཐུན་ར་ནང་གི་མཉམ་མེད་ཞབས་རྗེས་
དང་། །ཀུན་བཟང་རྒྱལ་མཚན་ཞབས་རྗེས་ཕྱོགས་བཞི་དབུས་ལྔ་དང་། །རིན་ལྷུན་
ཤེར་བསྟན་ལ་སོགས་སྨན་རི་བའི། །མཁན་རབས་རིམ་བྱོན་ཕྱག་རྗེས་ཞབས་རྗེས་
རྣམས། །གང་མཇལ་ངན་སོང་བར་དོ་འཇིགས་མི་དགོས། །གནམ་བོན་མཁན་
ཆེན་ཤེས་རབ་དགོངས་རྒྱལ་གྱི། །ཞབས་རྗེས་ཕྱག་རྗེས་གང་མཇལ་སེམས་ཅན་
རྣམས། །འདི་ཕྱི་བར་དོ་གསུམ་གྱི་བར་ཆོད་སེལ། །འོག་མིན་བདེ་ཆེན་ཞིང་དང་
དབྱེར་མེད་པའི། །ངོ་མཚར་འབུམ་གྱིས་བརྒྱན་པའི་སྨན་རི་ལ། །སྟོང་གསུམ་འཇིག་
རྟེན་སྐོར་བ་བསྐོར་བ་པས། །གནས་མཆོག་འདི་ལ་བསྐོར་ན་བྱིན་རླབས་ཆེ། །བསྐལ་
མང་བསོད་ནམས་ཡེ་ཤེས་ཚོགས་ཆེན་བསགས་པ་བས། །སྨན་རིའི་ལས་ཚན་འཛིན་
པ་བསོད་ནམས་ཆེ། །
201

བོན་དང་ཞང་ཞུང་ཤེས་རིག་དཔེ་ཚོགས།
རིག་འཛིན་མཁའ་འགྲོའི་ལུང་ལས་ཀྱང་། བསྟན་འཛིན་གཤེན་རབ་དེ་དང་
ཕྱོགས་བཅུ་ཡི། །བསྐལ་སྟོང་སངས་རྒྱས་སེམས་དཔའ་རིག་འཛིན་དང་། །རིགས་
ལྔ་མཁའ་འགྲོ་བརྒྱུད་གསུམ་བླ་མ་བཅས། །སྟོང་གསུམ་བདེར་བཀོད་ཅེས་གསུངས་
སོ། །སྨན་རིའི་གནས་སུ་གྲངས་མེད་བསྐལ་པའི་བར། །བསྐལ་བཟང་སངས་རྒྱས་
གྲངས་མེད་འགྲོ་འདུལ་དོན།